Casablanca's - A Farmstyle Stay | LekkeSlaap
Casablanca's - A Farmstyle Stay skuil op 'n privaat makadamiaplaas in die prentjiemooi Hazyview wat net 11 km van Numbi-hek af geleë is - die naaste hek aan die Krugerwildtuin.
Verblyf word in 'n kamer met 'n koningingrootte-bed, 'n matras vir 'n kind, 'n en suite-badkamer met 'n stort, 'n stoepie en 'n kombuisie met 'n yskas, stoof en 'n mikrogolfoond, sowel as 'n etenstafel en stoele aangebied. Aandete en piekniekpakkies kan op versoek en teen ekstra koste deur die eienaars voorberei word. Dit is 'n unieke, informele blyplek wat klein tot medium-grootte troeteldiere toelaat. Die personeel en vriendelike troeteldiere sal gaste met aankoms verwelkom.
Ná 'n lang dag van verken, kan jy terugkom en die impalas salig sien wei soos jy die plaas binnery. Koel in die swembad af, kuier langs die vuur of gooi 'n vleisie oor die kole. Gaste kan die gewilde toeristebestemmings, soos Sabi, Graskop, Pelgrimsrus, God's Window, Blyderivierspoort en die Krugerwildtuin in die omgewing besoek.
Daar is 'n hele rits restaurante, kitskos-restaurante en kuriowinkels in die area.
Nabygeleë doendinge sluit avontuurparke, Elephant and Horse Whispering, watervalle en voetslaanroetes in.